钦定古今图书集成/明伦汇编/氏族典/第541卷 > 《廖用贤尚友录》 > 易直
## 钦定古今图书集成/明伦汇编/氏族典/第541卷 > 《廖用贤尚友录》 > 易直

按《万姓统谱》，“直字子顺，宜春人。少读小学及朱氏《家
礼》，即躬行不倦。父廷选，故端肃，诸子少违，辄叱怒，直
跪伏终日，不命之不起。父疾，直尝粪，苦寻愈。及再疾，
以粪味甘为忧。父竟卒。尝遇急寇至，抱母哀恸不离，
贼舍之去。母没，庐墓三年。服阕，例应贡，直伤祠墓无
所主，上书求解诸生籍，许之。于是结庐旸崖之山，读”
书自得。嘉靖初，令有司举行义者以闻，诏旌直《孝行》
之门。